en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu en gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Kam Sanhita By dr Paras Shah In Sunday Bhaskar
રસવિહીન લગ્નજીવનને રોમાંચક બનાવી શકો છો
Dr.Paras Shah | Jun 03, 2017, 22:15 PM IST
લાઈફસ્ટાઈલ કે હેલ્થ મેગેઝિનમાં પ્રકાશિત થતાં સેક્સ લાઈફને વધુ રસપ્રદ બનાવવાના મોટાભાગના લેખોમાં લગભગ સમાન સલાહનું પુનરાવર્તન થયેલું જોવા મળે છેઃ કેન્ડલ્સ, હોટ બાથ્સ અને હળવું સંગીત કામોત્તેજના પ્રજ્વલિત કરે છે.  આની પાછળનું એક કારણ એ હોઈ શકે કે સેક્સને લગતા આ લેખો બધાં મેગેઝિનની તંદુરસ્તી માટે જરૂરી હોય છે. તાજેતરમાં એક દર્દી સાથેની ચર્ચામાં તેણે મને આ બધાં મેગેઝિનમાં આલેખાતી સલાહો વિશે પોતાનો અનુભવ કહ્યો હતો.
તે કહે કે ડોક્ટર સાહેબ,  કેન્ડલનું નામ સાંભળીને મને ચર્ચ દેખાય છે, જ્યારે નહાવાની વાતથી મને મમ્મી યાદ આવે છે અને હળવું સંગીત સાંભળવાની સલાહથી મને ડેન્ટિસ્ટ દેખાય છે. બીજાના અનુભવની તો મને ખબર નથી પણ મને તો આ બધું તથ્યહીન લાગે છે. આવી સ્થિતિમાં તમારા સંબંધોમાં ઉષ્મા કેવી રીતે લાવશો? શું એકવાર સ્ટેશન છોડી આગળ વધી ગયેલી ટ્રેનને પાછી સ્ટેશન પર લાવવી શક્ય છે?
ઘણા લોકો આ સમસ્યામાં સપડાય છે અને શું કરવું તે અંગે અસમંજસ અનુભવે છે. સેક્સમાં નવીનતા એ એવી બાબત છે કે લોકો તે અજમાવે કે ના અજમાવે પણ તેમાં રસ જરૂર પડે છે. સ્ત્રી અને પુરુષ બંનેને તેમાં રોમાંચ અનુભવાય છે. શું નવીનતા અથવા અનુમાન સેક્સ લાઈફને બહેતર બનાવી શકે છે? પરીણિત અથવા લાંબા સમય સુધી સાથે રહેતા લોકો સાથેના સંપર્ક અને તેમના નિરીક્ષણ બાદ મેં અનુભવ્યું છે કે નિકટતા નહીં પણ વધુ પડતી નિકટતાથી અનાદર પેદા થાય છે.
લગ્નજીવનમાં ઘણીવાર વ્યક્તિને એવું લાગે છે કે તે પોતાના જીવનસાથીના શરીર પર રહેલા નાનામાં નાના તલથી પણ વાકેફ છે. આ કારણે પેદા થતી નીરસતાને દૂર કરવા નવા ઉપાયો શોધો. વધુ પડતી નિકટતા પણ લગ્નજીવનની મજા મારી નાખે છે મહિલાઓ માટેના મોટાભાગનાં મેગેઝિન હરીફરીને એક જ બાબત પર ભાર મૂકે છે કે સેક્સ લાઈફને વધુ ને વધુ બહેતર બનાવવા માટે નિકટતા જરૂરી છે. તમારા જીવનસાથીની દરેક બાબતમાં રસ લો. ભલેને તે પછી T 20ની મેચ જોતો હોય. જોકે કાળજી લેવી અને સતત દરેક બાબતમાં હસ્તક્ષેપ કરવા જેવું વલણ અપનાવવામાં ઘણો તફાવત છે.
ઘણી વાર વધુ પડતી નિકટતા ઈચ્છાને હણે છે. નિકટ આવવા દૂર થવું જરૂરી છે. નિકટતા નહીં પરંતુ વધુ પડતી નિકટતા જ જાતીય ઈચ્છાઓને મંદ બનાવે છે. દિવસમાં 10 વખત એકબીજાને બોલાવાથી કે દરેક બાબત માટે એકબીજાને પૂછવાથી નિકટતાને બદલે એકબીજાની પર નજર રાખતા હોવાની લાગણી થાય છે. ક્રોધ અને ચિતભ્રમની સમસ્યા ઘણીવાર સેક્સ માટેની પુરુષની ઓછી ઈચ્છાનું કારણ અગમ્ય હોય છે. સામાન્ય રીતે આકર્ષણ ઘટવાનું કારણ ક્રોધ હોય છે. ક્રોધને કારણે તમારી લાગણીમાં ઘટાડો થાય છે અને તેને કારણે તમારી જાતીય ઈચ્છા પણ ઘટે છે.
અંતરંગ ક્ષણો દરમિયાન અનેક વિરોધાભાસી બાબતોનો સામનો કરવો પડે છે. તમારે જેની સાથે રહેવું છે તેને ખુશ રાખવી છે પરંતુ તમે તેના પર રોષે ભરાયા છો. આવી સ્થિતિમાં તમારે ક્રોધને દૂર કરી પ્રેમને સ્થાન આપવું જોઈએ. સેક્સ લાઈફમાં સુધારો ઃ સ્વયંસ્ફુર્તતાને બદલે અપેક્ષા કેન્ડલ્સ, સાથે સ્નાન કરવું, અંતઃવસ્ત્રો કે સુગંધિત તેલનો ઉપયોગ પણ કંઈ ખોટું નથી. મોટાભાગનાં યુગલોમાં આ સંકેતો પ્રચલિત જોવા મળે છે.
તમારા સંબંધોના શરૂઆતના સમયમાં તમે કોઈપણ સમયે કે સ્થળે ઈચ્છા થઈ કે તરત  પ્રેમક્રીડા કરતા હતા. પરંતુ જો તમારે નાનાં બાળકો હોય, તમે બંને જણાં નોકરી કરતાં હોવ અને દૈનિક જવાબદારીઓનો બોજ હોય તેવા સમયે ઈચ્છા થઈ કે તરત જ પ્રણયક્રીડા કરવા માટેની તકને ઝડપી લેવી એ 40 વર્ષ કરતાં વધુની ઉંમરે પણ આંતરરાષ્ટ્રીય ક્રિકેટ મેચમાં રમવા સમાન છે. જીવનમાં દરેક સારી બાબતો માટે સમય ફાળવતા લોકોએ તંદુરસ્ત અને સુખી સેક્સલાઈફ માટે પણ અલાયદો સમય ફાળવવો જોઈએ. ઘણા લોકો નવરાશના સમયનો ઉપયોગ ટીવી સામે બેસીને બગાડતા હોય છે.
તેમણે પોતાની સેક્સલાઈફને ગંભીરતાથી લઈ તેને વધુ રસપ્રદ બનાવવા અંગે પણ વિચારવું જોઈએ.
(Sunday Bhaskar Gujarati News) સાથે જોડાયેલા અન્ય (Magazines Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Kam Sanhita By dr Paras Shah In Sunday Bhaskar
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.